60 LA CHASSE ROYALE. 



au lieu qu'il n'y en a maintenant que d'vne : 

 car les vns et principaux estoient connoisseurs, 

 qui alloient au bois, et laissoient courre les 

 Cerfs, et les autres se nommoient Piqueurs, de 

 façon que le connoisseor ne se disoit piqueur, et 

 le Piqueur n'estoit connoisseur. En sorte que les 

 Piqueurs estans à la queue des Chiens, s'ils 

 voyoient bondir le change, ou bien qu'ils recon- 

 neussent quelque changement de chasser à leurs 

 Chiens, estoient contraincts, et l'art le vouloit, 

 qu'ils les rompissent en brisant aux dernières 

 voyes qu'ils auoient chassé, et n'osoient passer 

 outre que les connoisseurs ne feussent arriuez : 

 Eux venus falloit qu'ils meissent pied à terre, 

 et qu'auec grand iugement deraeslassent le Cerf 

 d'auec leur change, et ainsi le remissent deuant 

 les Chiens. Tout aussi tost qu'il estoit relancé, 

 les Piqueurs faisans leur estât suyuoient les 

 Chiens, et les connoisseurs montans surtraque- 

 narts suyuoient la Chasse de loing, iusques à ce 

 qu'vn autre deffaut vint : ce qui causoit que les 

 Cerfs duroient beaucoup d'auantage qu'ils ne 

 font à présent, pour la longueur qu'il y auoit à 

 releuer les deffauts. Mais comme en toutes cho- 

 ses les hommes auec le temps et l'aage se sub- 

 tilisent, et que ceux qui ont du iugement tirent 

 profit de l'expérience des choses, les Veneurs 

 ont appris à faire l'vn et l'autre, de mode qu'il 



